สวัสดีค่ะ พอดีเป็นโรคกระเพาะค่ะ ตรวจพบครั้งแรกเมื่อ 2 ปีกว่าค่ะ ไปส่องกล้อง พบว่าเป็นแผลในกระเพาะ ผลตรวจออกมาไม่พบเชื้ออะไรค่ะ รับยามาทานรักษาไป หายดีค่ะ ตอนนี้เริ่มเป็นใหม่แต่อาการไม่แรงเท่ารอบที่แล้ว แต่ปัญหาตอนนี้คือ อาการแสบท้องตอนดึกค่ะ ประมาณตี 2-3 คุณมีคำแนะนำว่าควรจะทำอย่างไรดีคะ ทานยา หรือว่า ทานอาหาร โดยเฉพาะช่วงนี้เดินทางบ่อยมากค่ะ เรื่องเวลาจะเปลี่บนตลอด กลัวว่าจะทานยาเยอะเกินไปค่ะ ขอบมากๆเลยค่ะ
สวัสดีค่ะ @โรคกระเพาะอาหารอักเสบ เกิดจากการมีกรดเกินในกระเพาะ ซึ่งมีปัจจัยส่งเสริมได้หลายอย่าง ได้แก่ การรับประทานอาหารรสจัด รับประทานไม่ตรงเวลา การดื่มเครื่องดื่มที่มีคาเฟอีน การสูบบุหรี่ ดื่มแอลกอฮอล์ ยาใช้ยาที่ระคายเคืองกระเพาะอาหาร อารมณ์ที่ตึงเครียด เป็นต้น นอกจากนี้คนไข้บางคนมีการติดเชื้อ เอช ไพโรไล ทำให้เกิดโรคกระเพาะอาหารอักเสบค่ะ **แนะนำ ให้ปรับเปลี่ยนพฤติกรรมที่ส่งเสริมให้เกิดโรค รับประทานยาลดกรดเพื่อให้อาการต่างๆดีขึ้น หากมีอาการแสบท้องช่วงกลางคืน สามารถใช้ยาน้ำเคลือบกระเพาะอาหารร่วมด้วยได้ค่ะ **ถ้าอาการไม่ดีขึ้น ควรกลับไปพบแพทย์เพื่อปรับยาอีกครั้งนะคะ